Referat fra møte i toppidrettskomiteen 20. mai 2025.05.21
Innkalling med punkter:
1. Oversikt over samlinger i barmark (TKB), nordisk (TKN) og slede (TKS) dette året.
2. Budsjett, oversikt og regnskap, fram til nyttår.
3. Utøve toppidrett i henhold til beslutninger som er tatt.
4. Komitearbeid fram til tinget 2025, og videre.
5. Eventuelt.
Med på møtet: TKN-leder Pål Andersen, TKS sp/md-leder Laila Leegaard, TKB utøver-representant Kristina M. Hjulstad og TKS utøver-representant Tone W. Leegaard.
Fravær: Martin Corell. TKN har ikke valgt utøverrepresentant enda, heller ikke vara. 
Det bør legges ut en oversikt på NHF’s hjemmeside over hvem som til enhver tid sitter i Toppidrettskomiteen, med kontaktinfo, på like fot som TK’ene.

1. Første felles samling for alle NHF’s landslagsutøvere 11 mai på Olympiatoppen ble avholdt etter planen, og var godt mottatt og positiv for alle som var til stede.                      TKB informerte om at sesongen er i gang, at Prøve NM går neste helg i Trondheim. Ellers er samling nr. 2 for TKB planlagt samme helg som tinget, så den utgår. Martin følger opp det. Må få nærmere info om Simon Hunt er booket for ytterligere 2 samlinger, og til hvilke. 
TKN har planlagt 1 samling pr mnd., fra etter sommerferien, hvorav 2 er planlagt som åpne samlinger. 
TKS sp/md har planlagt to samlinger til, en på barmark 12-14 september i forbindelse med den åpne Kick-Off-seminar helga, arrangert av JTK, og den neste forhåpentligvis på snø, i november/desember. OK med reisestøtte til Jr. på samlinger.

2. Budsjett for Toppidretts-komiteen, revidert mai 2025, er på samlet kr 580 000. Det er avsatt kr. 60000 til lagledere i barmarks-VM i USA til høsten, og det er avsatt til trenerkompetanse i budsjettet kr 120000, 40000 til hvert TK.
Samlings-budsjettet er på kr 290 000,-, med fordeling 100000 til TKN og TKB, og 90000 til TKS. Deltagelse i VM barmark er avsatt med kr 40000,-. Deltagelse i VM på snø er brukt i februar. (70000,-.) 
Laila undersøker om det er kommet en oversikt over utgifter for den første samlingen. 
TKN har ansatt trener Martin, i 1 års engasjement fra 1 juni til 31. mai via adm. i NHF, og han tilbys å «hjelpe» TKB også, ved behov. Bente var også trener for TKN.
Det er blitt lovet kr 1000,- i støtte til slede-utøverne til landslagsklær, noe som nå er vedtatt skal gjelde alle, og utvidet frist for å bestille fra Trimtex er 31 mai. Mange fra TKN og TKB har landslagsklær fra tidligere.
TK’ene bør føre skyggeregnskap.

3. Mandat for Toppidrettskomiteen, og oppgaver for NHF adm., som ble utarbeidet på forrige Topp-Idretts-Komite-møte, er sendt og vedtatt i NHF’s styremøte nr.9, med beskjed om å iverksette umiddelbart.

4.  Beskjed fra slede Jr. og flere, er at de gjerne vil være med på test-samlingen til TKB på høsten. Pål tilbyr å bruke og planlegge samlinger i Nannestad også. Det ble foreslått flere aktuelle navn som er dyktige på kompetanseheving for hele landslaget, og kan leies inn til f.eks. teams-møter, eller samlinger. En med kompetanse i å mestre psykiske utfordringer i konkurranser er ønsket fra utøverne, og er relevant for alle..
Åpen time på nett er en struktur Slede-landslaget vil bruke for å dele erfaringer med hverandre. Det er veldig mye kompetanse i sledelandslaget, som er verd å dele, utfordre og diskutere. Viktig med delingskultur og gjøre hverandre gode!! Viktig med gode relasjoner i landslaget.

Evalueringsskjema for samlinger bør deles ut etter hver samling, Tone og Kristina utarbeider et forslag til skjema.

5. TK’ene endres nå etter tinget 14 juni. Ledere i TK’ene må være tydelige og ta ansvar. Utøverne forplikter seg ved underskrift av landslags-kontrakten. 
Tillitsvalgt sier ifra videre på vegne av hele laget. 
Samlinger legges opp som tilbud, ikke krav.


Neste møte 10 juni kl. 20.00. Pål innkaller.

21.05.2025
Laila

